2017. aastal oli teine suurim tootegrupp Salvesti ekspordikäibes ketšup, kuid 2018. aasta jooksul tõotavad selle asemel üheks suurimaks ekspordiartikliks saada Smushie Salvesti Smushie supersmuutid. Pärast 2017. aasta novembris turule jõudmist võeti need kohe müüki Prantsusmaa kauplustesse ning täna saavad seda osta juba ka Soome, Läti, Leedu, Sloveenia, Kreeka ja isegi Hong Kongi tarbijad. Peatselt lisanduvad listi veel Saksamaa, Rootsi ja veel mõned riigid.
„Oleme Smushiet tutvustanud viimase kuue kuu jooksul juba neljal rahvusvahelisel messil ning raske töö ja suur investeering annavad juba esimesi vilju. Suure tõenäosusega avaneb meil lähiajal võimalus alustada Smushie müüki Ameerika Ühendriikides ning see on kindlasti alles algus,“ tundis Leidt rõõmu Smushie heast käekäigust.
Allikas: arileht.delfi.ee